Joseba Alkalde

Joseba Alkalde Amutxategi (Lekeitio, Bizkaia, 1955 - ) euskal idazlea da.

 Datu biografikoak 
1970ko hamarkada amaieran, Lekeitioko Sustraia aldizkariaren sorreran parte hartu zuen. Aldizkari berriko lehenengo zenbakian bi orrialdeko poesia bat argitaratu zuen.

Laukizko "Lauaxeta" olerki sariketan 5. saria jaso zuen (1. saria Xabier Letek irabazi zuelarik), baina Ibon Sarasola epaimahaikideak aipu berezia egin zion, Bernardo Atxagaren pare jarriz.

Alkaldek Itoiz musika taldearen hainbat kanturen letrak egin zituen, hala nola Ezekiel diskoko guztiak edo Hire bideak eta Hemen gaur abestiak Alkolea diskoan. Euskal musikaren ataria den badok.eus atarian guztira 20 kanta agertzen dira Joseba Alkalderen hitzekin. Ruper Ordorikak Ezekielen prophezia abestia kantatu zuen 2013ko Azukre koxkorrak albumean. TikTara eta Broken Legacy taldeak ere agertzen dira zerrenda horretan.

 Ezekiel diskoaren hitzak 
Iban Zalduaren iritziz historiako rock sinfonikoko album nagusietako bat den Ezekiel diskoko abestien hitzak Joseba Alkalderenak dira.  Doinu guztiak Juan Carlos Perezenak dira eta interpretazioa Itoiz talde osoarena:

 Ezekielen prophezia (Musika: Juan Carlos Perez-Hitzak: Joseba Alkalde)
 Ezekielen esnatzea I (Musika: Juan Carlos Perez-Hitzak: Joseba Alkalde)
 Ezekielen esnatzea II (Musika: Juan Carlos Perez-Hitzak: Joseba Alkalde)
 Ezekiel (Musika: Juan Carlos Perez-Hitzak: Joseba Alkalde)
 Ezekielen ikasgaia (Musika: Juan Carlos Perez-Hitzak: Joseba Alkalde)
 Ezekielen ametsa (Musika: Juan Carlos Perez-Hitzak: Joseba Alkalde)
 Ezekiel: ia maitasun kantu bat (Musika: Juan Carlos Perez-Hitzak: Joseba Alkalde)
 Ezekielen erantzuna (Musika: Juan Carlos Perez-Hitzak: Joseba Alkalde)
Honela bukatzen dira Ezekielen prophezia abestiaren hitzak:
[...]
desafinatzeke nahasirik gabe
 jadanik agure itxura eutsirik
 gauaren pareta "sprai"atu duzu
hamazazpi urteak

 hamazazpi zuri dira ezekiel
 mingotzaren merkromina ezekiel
 eter labur bat zara
 hari single bat zara
 betiko

eremuko dunen atzetik dabil
 zulo urdin guztiak miatu ezinik
 eta euri zitalari esker bizi da

 Lanak 

 Poesia 
 Babiecaren hotzikarak (1986, Susa)

 Umeak irintzera jolasten diren bitartean   (1986)
 Eskonbro multzotik   (1986)
 Burumuin derrameen aroan  (1986)
 Berogailu parbularioen interludioan   (1986)

 Erreferentziak 

 Kanpo estekak 
 Joseba Alkalde literaturaren zubitegian
 Joseba Alkalde badok.eus atarian. Euskal Musikaren atari horretan 20 kanturen 

Kategoria:Bizkaiko idazleak
Kategoria:Lekeitiarrak